7. ΝΟΜΟΘΕΤ.ΔΙΑΤΑΓΜΑ υπ’ αριθ.3380 της 20/30 Σεπτ.1955  Περί ρυθμίσεως οφειλών προς το Δημόσιον εξ αγοράς πλοίων κατ’ εφαρμογήν του Ν.Δ. 469/1947. Σύμφωνα με την παρ. 26 άρθρ. 34 Νόμ. 2873/28-28 Δεκ. 2000 (ΦΕΚ Α΄285) Τόμ. 25 σελ. 106,24 καταργούνται τα έσοδα από εκποίηση σε ιδιώτες κρατικών πλοίων που προβλέπονται από τον Α.Ν. 469/1974 άρθρ. 7 και Ν.Δ. 3380/1955 και καταβάλλονται υπέρ του Ναυτικού Απομαχικού Ταμείου (Ν.Α.Τ.). ΄Αρθρ.1.-1.Αι κατά την δημοσίευσιν του παρόντος Ν.Δ. υφιστάμενοι οφειλαί προς το Δημόσιον εκ τιμήματος και εκ των συμβατικών τόκων προς 3% πωληθέντων κατ’ εφαρμογήν του Ν.Δ. 469/1947 πλοίων, θα αποτελέσωσιν ενιαίαν οφειλήν, ήτις θα εξοφληθή δια 14 ετησίων δόσεων, εντόκως προς 2% κατά το σύστημα της απλής χρεωλυσίας, της πρώτης δόσεως καταβλητέας την πρώτην του επομένου της ισχύος του παρόντος Ν.Δ/τος μηνός. 2.Αι μέχρι της δημοσιεύσεως του παρόντος Ν.Δ. προσαυξήσεις επί των ληξιπροθέσμων και μη εξοφληθεισών δόσεων εκ κεφαλαίου και τόκων, αι προβλεπόμεναι υπό του Α.Ν. 1517/1950, ως ούτος ετροποποιήθη μεταγενεστέρως υπό του νόμου 3079/1954, λόγω μη εμπροθέσμου καταβολής, διαγράφονται. Άρθρ.2.-1.Οι οφειλέται εκ χρεών περί ων η παρ.1 του προηγουμένου άρθρου υποχρεούνται όπως εφεξής ασφαλίζωσιν ποσοστόν 60 % του εκάστοτε οφειλομένου εις το Δημόσιον υπολοίπου χρέους. 2.Εν περιπτώσει εισπράξεως παρά του Δημοσίου του υποχρεωτικώς ασφαλιζομένου 60% υπολοίπου του χρέους, λόγω πραγματοποιήσεως του κινδύνου, η οφειλή θεωρείται ως πλήρως εξοφληθείσα. Άρθρ.3.-1.Οφειλέται του Δημοσίου εκ των εν άρθρ. 1 του παρόντος Ν.Δ. αναφερομένων υπό την προϋπόθεσιν πλήρους εξοφλήσεως των ληξιπροθέσμων τοκοχρεωλυτικών δόσεων, δύνανται εντός διετίας από της ισχύος του παρόντος να εξοφλήσωσι το υφιστάμενον υπόλοιπον οφειλής αυτών, καταβάλλοντες εφ’ άπαξ τα 50/100 του κατά την ημέραν της εξοφλήσεως υφισταμένου υπολοίπου. Το ποσόν τούτο μετά των καταβληθέντων από της εκποιήσεως του πλοίου δόσεων δεν δύναται να είναι κατώτερον του 60 % του ποσού της αρχικής προς το Δημόσιον οφειλής επί τη εις αυτούς μεταβιβάσει του πλοίου. 2.Η προηγουμένη παράγραφος εφαρμόζεται και μεμονωμένως δι’ έκαστον συμπλοιοκτήτην. ΄Αρθρ.4.-Εν περιπτώσει μη εμπροθέσμου παρά των οφειλετών καταβολής, είτε εν όλω είτε εν μέρει μιας δόσεως προς εξόφλησιν των δια του παρόντος Ν.Δ/τος ρυθμιζομένων οφειλών των, καθίσταται αμέσως απαιτητόν ολόκληρον το εξ οιασδήποτε αιτίας οφειλόμενον υπόλοιπον, απαγορευομένης της χορηγήσεως αναστολής πληρωμής εξ οιασδήποτε διατάξεως νόμου προβλεπομένης. Εν τη περιπτώσει ταύτη το Ελληνικόν Δημόσιον άνευ οιασδήποτε ετέρας διατυπώσεως ή οχλήσεως προβαίνει επί τη βάσει προγράμματος του αρμοδίου Ταμείου εις την αναγκαστικήν εκποίησιν του πλοίου, αποκλειομένης της χορηγήσεως αναστολής εκτελέσεως. Εις την διεξαχθησομένην δημοπρασίαν δύναται και το Δημόσιον να λάβη μέρος πλειοδοτούν δια του Διευθυντού ή του νομίμου αναπληρωτού του επισπεύδοντος Ταμείου εξουσιοδοτουμένου ειδικώς υπό του Υπουργού των Οικονομικών, καθορίζοντος και τα όρια της πλειοδοσίας τούτων. ΄Αρθρ.5-1.Οφειλέται περί ων το παρόν Ν.Δ/μα, υπόχρεοι εις την δια λιρών Αγγλίας εξόφλησιν των οφειλών αυτών, δικαιούνται όπως επί τη λήξει εκάστης δόσεως καταβάλλωσιν εις δραχμάς το ισότιμον του οφειλομένου συναλλάγματος, επί τη βάσει της κατά την ημέραν της καταβολής υφισταμένης ισοτιμίας. Οι ανωτέρω όμως υποχρεούνται όπως εντός τριών μηνών από της χρονολογίας της λήξεως της δόσεως εισαγάγωσι το εις την ούτω εξοφληθείσαν οφειλήν αυτών αντιστοιχούν συνάλλαγμα, θεωρούμενοι άλλως ως παραβάται των περί προστασίας του εθνικού νομίσματος κειμένων διατάξεων. 2.Της κατά την προηγουμένην παράγραφον υποχρεώσεως προς εισαγωγήν συναλλάγματος απαλλάσσονται εξ ολοκλήρου ούτοι, εάν κατά το ετήσιον χρονικόν διάστημα, εις ο αφορά η καταβληθείσα εις δραχμάς δόσις, το πλοίον δι’ ο έχει δημιουργηθή η υποχρέωσις, δεν εξετέλεσε ταξίδια ή δεν επραγματοποίησε προσόδους εις συνάλλαγμα. Εάν όμως επραγματοποίησεν έσοδα εις συνάλλαγμα, πλην ταύτα, μετά την εξ αυτών αφαίρεσιν των λοιπών εις συνάλλαγμα υποχρεώσεων του πλοίου, δεν επαρκούσι δια την εξ ολοκλήρου εις συνάλλαγμα καταβολήν της δόσεως, η υποχρέωσις του οφειλέτου περιορίζεται εις την εισαγωγήν του υπολοίπου συναλλάγματος. (Αντί για τη σελ. 54,01(α) Σελ. 54,01(β) Τεύχος 1436 Σελ. 25 Φορολογία Μεταβίβασης Ακινήτων και Πλοίων 27.Α.θ.7 Ο έλεγχος περί την εξακρίβωσιν των ανωτέρω ασκείται υπό της παρά τη Τραπέζη της Ελλάδος Επιτροπής Ελέγχου Συναλλάγματος, εις την οποίαν ειδικώς δια την προβλεπομένην υπό του παρόντος Ν.Δ/τος περίπτωσιν συμμετέχει και ο Διευθυντής του Δημοσίου Χρέους της Γ.Δ.Δ.Λ. 3.Αι ανωτέρω διατάξεις του παρόντος άρθρου έχουσιν εφαρμογήν και επί περιπτώσεων, καθ’ ας δόσεις εις ξένον νόμισμα εξωφλήθησαν εις δραχμάς, επί τη ισοτιμία τη υφισταμένη κατά την ημέραν της εισπράξεως των δραχμών. Εν τη περιπτώσει ταύτη, η τρίμηνος προθεσμία άρχεται από της δημοσιεύσεως του παρόντος Ν.Δ/τος. ΄Αρθρ.6.-Δια την εφαρμογήν του παρόντος Ν.Δ/τος έκαστον πλοίον θεωρείται ως χωριστή οικονομική μονάς εν σχέσει με τον οφειλέτην, ως επίσης και με την προς το Δημόσιον οφειλήν, εκτός εάν άλλως ορίζεται εν τω παρόντι Ν.Δ/τι. ΄Αρθρ.7-1.Της κατά το παρόν Ν.Δ/μα ρυθμίσεως εξαιρούνται αι προς το Δημόσιον οφειλαί αι απορρέουσαι εκ της πιστώσεως τιμήματος πωλήσεως Μίν-Κάϊκς. 2.Πάσα αναγκαία λεπτομέρεια προς εκτέλεσιν του παρόντος Ν.Δ/τος ρυθμίζεται δι’ αποφάσεως των Υπουργών Οικονομικών και Εμπορικής Ναυτιλίας. 3.Η ισχύς του παρόντος Ν.Δ/τος άρχεται από της δημοσιεύσεως αυτού εις την Εφημερίδα της Κυβερνήσεως. 